Viinistä viiniin

Viinistä viiniin – viininystävän vuosikirja on vuodesta 1998 julkaistu suomalainen vuosikirja, jossa esitellään Suomessa saatavilla olevia viinejä. Sitä on alusta alkaen kirjoittanut ja toimittanut Juha Berglund, vuodesta 2003 yhdessä Antti Rinta-Huumon kanssa. He ovat Viinilehden asiantuntijoita ja Berglund myös sen perustaja. Vuosikirjaa julkaisee Otava.

Taskukirjakokoinen Viinistä viiniin keskittyy arvioimaan Alkossa myytäviä viinejä, joista annetaan esittelyt ja arviot. Teos on ollut vuodesta 2002 säännöllisesti Suomen kunkin vuoden kymmenen myydyimmän tietokirjan joukossa, vuonna 2012 kolmanneksi myydyimpänä. Eniten sitä myytiin vuonna 2007, yhteensä 42 300 kappaletta. Kaikkia vuosikertoja yhteensä on vuoteen 2018 mennessä myyty yli 600 000 kappaletta.

Lähteet

Vuosikirjat
Suomalaiset tietokirjat
Kirjat viinistä